ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 43.31 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,05,43,138 பேர் குணமடைந்துள்ளனர்.
குணமடைந்தவர்களின் விழுக்காடு 97.36 சதவீதமாகும்.
கடந்த 24 மணி நேரத்தில் 39,972 பேர் குணமடைந்துள்ளனர்.
கடந்த 24 மணி நேரத்தில் 39,742 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,08,212 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.30 சதவீதமாகும்.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.24 சதவீதமாக உள்ளது.
தினசரி தொற்று உறுதி வீதம் தொடர்ந்து 34 நாட்களாக 3 சதவீதத்திற்கும் குறைவாக, 2.31 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 45.62 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738738
----
(Visitor Counter : 168
மனித வள மேம்பாட்டு அமைச்சகம்
வெளிநாட்டு மாணவர்கள் இந்தியாவில் கல்வி கற்பது  தொடர்பான இணையதளத்தைப் புதுதில்லியில் மத்திய அமைச்சர்கள் திரு தர்மேந்திர பிரதான் மற்றும் திரு எஸ்.ஜெய்சங்கர் ஆகியோர் இணைந்து தொடங்கி வைத்தனர்
கல்வியின் உலகளாவிய மையமாக இந்தியாவை மீண்டும் மாற்றுவதற்கான பிரதமர் திரு. நரேந்திர மோடியின் தொலைநோக்கு பார்வைக்கு இணங்க, மத்திய கல்வி அமைச்சர் திரு தர்மேந்திர பிரதான் மற்றும் மத்திய வெளியுறவு அமைச்சர் டாக்டர் எஸ்.ஜெய்சங்கர் ஆகியோர் இன்று புதுதில்லியில் ஸ்டடி இன் இந்தியா என்ற இணையதளத்தைத் தொடங்கி வைத்தனர். கல்வித் துறை இணையமைச்சர்கள் டாக்டர் சுபாஸ் சர்க்கார், திருமதி அன்னபூர்ணா தேவி. திரு ராஜ்குமார் ரஞ்சன் சிங் மற்றும் மூத்த அதிகாரிகளும் 10 க்கும் மேற்பட்ட நாடுகளின் தூதர்களும் இந்த நிகழ்வில் கலந்து கொண்டனர்.
இந்நிகழ்ச்சியில், இந்தியாவில் படித்து வரும் ரஷ்யா, தாய்லாந்து, ஜப்பான், எத்தியோப்பியா, ஈக்வடார், கஜகஸ்தான் மற்றும் கொரிய குடியரசு ஆகிய நாடுகளைச் சேர்ந்த மாணவர்களும் பங்கேற்றனர்.
ஸ்டடி இன் இந்தியா இணையதளம் என்பது இந்திய உயர் கல்வி நிறுவனங்கள்) பற்றிய விரிவான தகவல்களை வழங்கும் ஒரு பிரத்யேக இணையதளமாகும். இளங்கலை , முதுகலை , முனைவர் பாடத்திட்டங்கள், யோகா, ஆயுர்வேதம், பாரம்பரிய கலைகள் போன்ற பல படிப்புகளை கல்வித் திட்டங்கள் குறித்த தகவல்களை இந்த தளம் வழங்கும். புதிய இணையதளத்தில் மாணவர்கள் தங்களுக்கு விருப்பமான ஒன்றுக்கு மேற்பட்ட நிறுவனங்கள் அல்லது படிப்புகளில் விண்ணப்பிக்க வழிவகை செய்யப்பட்டுள்ளது. புதிய இணையதளம் மாணவர் பதிவு மற்றும் விசா விண்ணப்ப செயல்முறைகளுக்கு ஒரு ஒருங்கிணைந்த அம்சங்களை வழங்கும்.
இந்நிகழ்ச்சியில் பேசிய கல்வி அமைச்சர் திரு தர்மேந்திரப் பிரதான், புவிசார் அரசியல் எல்லைகளைக் கடந்த கல்வியை உருவாக்க வேண்டும் என்பது பிரதமர் திரு நரேந்திர மோடியின் தொலைநோக்குப் பார்வை என்று கூறினார். உலகெங்கிலும் உள்ள மாணவர்களிடையே உயர்கல்விக்கான விருப்பத் தேர்வு இடமாக இந்தியாவை மாற்றுவதில் ஸ்டடி இன் இந்தியா இணையதளம் ஒரு முக்கிய படியாக இருக்கும் என்று திரு தர்மேந்திரப் பிரதான் மேலும் கூறினார்.
நிகழ்ச்சியில் உரையாற்றிய வெளியுறவு அமைச்சர் டாக்டர் எஸ்.ஜெய்சங்கர், பல்வேறு பின்னணிகளைக் கொண்ட மாணவர்களை வரவேற்றுக் கல்வி அளிப்பதன் மூலம் இந்தியாவை உலகளாவிய கல்வி மையமாக மாற்றும் அரசின் உறுதிப்பாட்டை இந்த தளம் எடுத்துரைக்கிறது என்று கூறினார். இந்தியாவில் படிக்க விரும்பும் வெளிநாட்டு மாணவர்களின் கல்வித் தேடல்களை இந்த தளம் எளிமையாக்கும் என்று அவர் மேலும் கூறினார்.
ஸ்டடி இன் இந்தியா திட்டம் இந்திய உயர் கல்வி நிறுவனங்களில் உயர் கல்வி வாய்ப்புகளை விரும்பும் சர்வதேச மாணவர்களுக்கு நெறிப்படுத்தப்பட்ட மற்றும் நன்கு ஒழுங்கமைக்கப்பட்ட விண்ணப்ப செயல்முறையை வழங்குகிறது. பதிவு முதல் விசா ஒப்புதல் வரை, இந்தத் தளம் முழு பயணத்தையும் எளிதாக்குகிறது.
நுகர்வோர் நலன், உணவு மற்றும் பொது விநியோகம் அமைச்சகம்
நடப்பு சர்க்கரை பருவத்தில் 91.6% கரும்பு நிலுவைத் தொகை வழங்கப்பட்டுள்ளது - முந்தைய பருவத்தில் 99.9% நிலுவைத் தொகை வழங்கப்பட்டது
கரும்பு விவசாயிகளுக்கு நிலுவைத் தொகை வழங்க ஏதுவாக, மத்திய அரசு அவ்வப்போது பல்வேறு நடவடிக்கைகளை எடுத்து வருகிறது.
இந்த நடவடிக்கைகளின் விளைவாக, 2020-21 சர்க்கரை பருவம் வரை சுமார் 99.9 சதவீத கரும்பு நிலுவைத் தொகை செலுத்தப்பட்டுள்ளது. முந்தைய 2021-22 சர்க்கரை பருவத்தில், 99.9 சதவீத்ததுக்கும் அதிகமான கரும்பு நிலுவைத் தொகை செலுத்தப்பட்டுள்ளது. நடப்பு 2022-23 சர்க்கரை பருவத்தில், 17.07.2023 நிலவரப்படி சுமார் 91.6 சதவீத கரும்பு நிலுவைத் தொகை வழங்கப்பட்டுள்ளது.
விவசாயிகளுக்கு கரும்பு நிலுவைத் தொகை வழங்குவது ஒரு தொடர்ச்சியான செயல்முறையாகும். கடந்த ஐந்து ஆண்டுகளில் கரும்பு நிலுவைத் தொகை தொடர்ந்து குறைந்து வருகிறது.
சர்க்கரை ஆலைகளின் கரும்பு விலை நிலவரத்தை காலமுறை அடிப்படையில் கண்காணிக்கவும், பணம் செலுத்துவதில் தாமதம் ஏற்பட்டால் உரிய நடவடிக்கை எடுக்கவும் மாநில அரசுகள் யூனியன் பிரதேசங்களுக்கு அதிகாரங்கள் வழங்கப்பட்டுள்ளன.
நடப்பு கரும்புப் பருவத்தில் 17.07.2023 நிலவரப்படி தமிழ்நாட்டில் மொத்தம் வழங்கப்பட வேண்டிய தொகை ரூ 3708 கோடி ஆகும். அதில் ரூ. 3564 கோடி வழங்கப்பட்டுள்ளது. நிலுவைத் தொகை ரூ. 144 கோடி ஆகும்.
இத்தகவலை நுகர்வோர் விவகாரம், உணவு மற்றும் பொது விநியோகத் துறை இணையமைச்சர் சாத்வி நிரஞ்சன் ஜோதி மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
PIB Headquarters
சென்னை விமான நிலையத்தில் ரூ.20.6 லட்சம் மதிப்புள்ள அமெரிக்க டாலர்கள் பறிமுதல்
சென்னையிலிருந்து கோலாலம்பூர் செல்லும் விமானத்தில் வெளிநாட்டுப் பணம் கடத்தப்படுவதாகக் கிடைத்த தகவலின் பேரில், புதன்கிழமை இரவு  ஸ்ரீலங்கன் ஏர்லைன்ஸ் விமானம் மூலம் கோலாலம்பூர் செல்லவிருந்த கோவையைச் சேர்ந்த மகாலட்சுமி , சென்னையைச் சேர்ந்த ஷர்மிளா , திருப்பூரைச் சேர்ந்த சரவணசெல்வி  ஆகிய பெண் பயணிகள், குடியேற்ற சோதனை முடிந்து பாதுகாப்பு சோதனைக்காக சென்று கொண்டிருந்த போது, விமான நிலைய புறப்பாடு பகுதியில் விமான நுண்ணறிவு சுங்கத் துறையினர் வழிமறித்து சோதனை செய்தனர். இவர்களிடம் நடத்திய விசாரணையின் போது, முன்னுக்குப் பின் முரணான தகவல்களை தெரிவித்ததால், இவர்களிடமும், இவர்களது உடைமைகளையும் சுங்கத் துறையினர் சோதனை செய்தனர். அதில், இந்தப் பெண்களின் கைப்பைகளில் 20,50 மற்றும் 100 டாலர்கள் கொண்ட மொத்தம் 29,220 அமெரிக்க டாலர் நோட்டுக்கள் இருப்பது கண்டறியப்பட்டு பறிமுதல் செய்யப்பட்டது. இதன் இந்திய மதிப்பு ரூ.20.6 லட்சமாகும். இது தவிர ரூ.31,000 இந்தியப் பணமும் அவர்களது கைப்பைகளிலிருந்து கைப்பற்றப்பட்டது.
இது தொடர்பாக, அன்னியச் செலாவணி மேலாண்மைச் சட்டம் மற்றும் சுங்க வரி சட்டப் பிரிவுகளின் கீழ் வழக்குப்பதிவு செய்யப்பட்டு மேல் விசாரணை நடத்தப்பட்டு வருவதாக, சென்னை அண்ணா சர்வதேச விமான நிலைய சுங்கத்துறை ஆணையர் வெளியிட்ட செய்திக் குறிப்பில் தெரிவிக்கப்பட்டுள்ளது.
பாதுகாப்பு அமைச்சகம்
கொல்கத்தாவில் உள்ள ஜிஆர்எஸ்இ நிறுவனத்தில் கட்டப்பட்ட ஒய் - 3023 துணாகிரி, 17ஏ போர்க்கப்பலை பாதுகாப்பு அமைச்சர் தொடங்கிவைத்தார்
கொல்கத்தாவில் உள்ள ஜிஆர்எஸ்இ நிறுவனத்தில் கட்டப்பட்ட ஒய்- 3023 துணாகிரி, 17-ஏ போர்க்கப்பலை 2022 ஜூலை 15 அன்று பாதுகாப்பு அமைச்சர் திரு ராஜ்நாத் சிங் தொடங்கிவைத்தார். கடற்படையின் தலைமை தளபதி அட்மிரல் ஆர் ஹரிகுமார், இந்திய கடற்படை மற்றும் பாதுகாப்பு அமைச்சகத்தின் மூத்த அதிகாரிகள் இந்த விழாவில் கலந்து கொண்டனர்.
இந்த கப்பல், மேம்பட்ட போர்த்திறன், அதிநவீன ஆயுதங்கள் மற்றும் சென்சார் சாதனங்கள் மற்றும் நடைமேடை மேலாண்மை அமைப்புகளை கொண்ட பி17ஏ போர்க்கப்பலின்,  தொடர்ச்சியாகும். மேலும், பி17ஏ போர்க்கப்பல்கள் கட்டும் பணி மசகான் கப்பல் கட்டும் தளம், ஜிஆர்எஸ்இ ஆகியவற்றின் பல்வேறு நிலைகளில் உள்ளது.
இந்த விழாவில் பேசிய பாதுகாப்பு அமைச்சர் திரு ராஜ்நாத் சிங், போர்க்கப்பல் கட்டுவது தொடர்பான தேசத்தின் தற்சார்பு தேடலை மெய்ப்பிக்கும் வகையில் இந்த முயற்சியை மேற்கொண்டதற்காக, தேசிய வடிவமைப்பு இயக்குனரகம் மற்றும் இதர கடற்படை அணிகளை பாராட்டினார். பல்வேறு சவால்கள் உள்ளபோதும், கப்பல் தயாரிப்புத் துறையும் கடற்படையில் புதிதாக கப்பல்களை சேர்ப்பதிலும் ஜிஆர்எஸ்இ உதவிகரமாக உள்ளது என்று அவர் கூறினார். துணாகிரி கப்பல், கடல், வான், கடலுக்கு அடியில் இருந்தும், எதிரிகளை தாக்கி அழிக்கும் திறன் பெற்றது என்று பாதுகாப்பு அமைச்சர் குறிப்பிட்டார்.
இந்த நிகழ்ச்சியில் பேசிய கடற்படை தலைமை தளபதி அட்மிரல் ஆர் ஹரிகுமார், நாட்டின் கடல் சார்ந்த நலன்களை பாதுகாப்பது, மேம்படுத்துவது ஆகிய இந்திய கடற்படையின் முதன்மை பணியாகும் என்றார். நாட்டின் பொருளாதார கட்டமைப்புக்கும் இது கணிசமாக பங்களிப்பு செய்கிறது என்று அவர் கூறினார். துணாகிரி திட்டம் 3,000-க்கும் அதிகமாக உள்ளூர் வேலைவாய்ப்பை உருவாக்கியிருப்பதாக அவர் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1841774
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளின் மறுவாழ்வுக்காக ஆறு மாத புதுமையான திட்டத்தை அரசு தொடங்கியது
மாற்றுத்திறனாளிகளின் மறுவாழ்வுக்காக ஆறு மாத கால, சமுதாய அடிப்படையிலான ஒருங்கிணைந்த வளர்ச்சி திட்டத்தை அரசு தொடங்கியது. மத்திய சமூக நீதி மற்றும் அதிகாரமளித்தல் அமைச்சர் டாக்டர் தாவர்சந்த் கெலோட் காணொலி மூலம் இதனை தொடங்கி வைத்தார்.
மத்திய சமூக நீதி மற்றும் அதிகாரமளித்தல் இணை அமைச்சர் திரு கிருஷன் பால் குர்ஜார், இந்தியாவுக்கான ஆஸ்திரேலிய தூதர் திரு பாரி ஓ'ஃபரேல், ஆஸ்திரேலியாவுக்கான இந்திய தூதர் திரு மன்பிரீத் வோரா, மத்திய மாற்றுத்தறனாளிகளுக்கான துறையின் செயலாளர்
திருமிகு அஞ்சலி பாவ்ரா, மெல்போர்ன் பல்கலைகழகத்தின் துணைவேந்தர் பேராசிரியர் ரங்கன் மஸ்கெல், மாற்றுத்திறனாளிகளுக்கான துறையின் இணை செயலாளர் திரு பிரபோத் சேத் மற்றும் மெல்போர்ன் பல்கலைக்கழகத்தின் டாக்டர் நாதன் கில்ஸ் ஆகியோர் இந்நிகழ்ச்சியில் பங்கேற்றனர்.
நிகழ்ச்சியில் உரையாற்றிய டாக்டர் தாவர்சந்த் கெலோட், பிரதமர் திரு நரேந்திர மோடி தலைமையிலான அரசின் முன்னுரிமையாக மாற்றுத்திறனாளிகள் எப்போதுமே இருந்துள்ளார்கள் என்றும் இனி எப்போதும் இருப்பார்கள் என்றும் உறுதியளித்தார்.
குறைபாடுகள் உள்ள நபர்களை உள்ளடக்கிய சமுதாயத்தை உருவாக்குவதற்காக ஊனமுற்றோர் உரிமை சட்டம் 2016-ஐ மத்திய அரசு இயற்றியுள்ளது.
தற்போது தொடங்கப்பட்டுள்ள புதுமையான திட்டத்தின் கீழ், பாதிப்புறக்கூடியவர்களை அடையாளம் காணும்
பயிற்சி மிக்க நபர்கள் உருவாக்கப்பட்டு, அருகில் உள்ள மையங்கள் குறித்து பெற்றோர்கள்/ காப்பாளர்களுக்கு
தகவல் அளிக்கப்பட்டு மாற்றுத்திறனாளிகளுக்கான அரசின் நலத் திட்டங்களின் பலன்களை அடைவதற்கு அவர்களுக்கு வழி காட்டப்படும்.
நிகழ்ச்சியில் பேசிய திரு குர்ஜார், சிறந்த நடைமுறைகளை இதர நாடுகளுடன் பகிர்ந்து கொள்ள நமது அரசு தயாராக உள்ளது என்றும் மாற்றுத்திறனாளிகளுக்கான துறையில் ஆஸ்திரேலியாவுடன் கையெழுத்திடப்பட்ட புரிந்துணர்வு ஒப்பந்தம் இந்த பயணத்தில் ஒரு மைல்கல் என்றும் தெரிவித்தார்.
பயிற்சித் திட்டத்தின் ஆறு புத்தகங்கள் இந்த விழாவின்போது வெளியிடப்பட்டன. மாற்றுத்திறனாளிகளுக்கான பிரச்சனைகளை
எதிர்கொள்வதிலும் அவர்களை சமுதாயத்துடன் இணைப்பதிலும் ஆஷா மற்றும் அங்கன்வாடி பணியாளர்கள் உடன் இணைந்து பணியாற்ற கூடிய அடிமட்ட அளவு மறுவாழ்வு பணியாளர்களை உருவாக்குவதை இத்திட்டம் நோக்கமாகக் கொண்டுள்ளது.
இந்திய மற்றும் ஆஸ்திரேலிய அரசுகளுக்கிடையே மாற்று திறனாளிகள் துறையில் ஒத்துழைப்புக்காக 2018 நவம்பர் 22 அன்று கையெழுத்திடப்பட்ட புரிந்துணர்வு ஒப்பந்தத்தின் கீழ் இந்திய மறுவாழ்வுக் குழு மற்றும் மெல்பர்ன் பல்கலைக்கழகத்தால் இப்பாடத்திட்டம் தயாரிக்கப்பட்டுள்ளது. இந்தியா மற்றும் ஆஸ்திரேலியாவில் இருந்து தேர்ந்தெடுக்கப்பட்ட நிபுணர் குழு இதற்கு ஒப்புதல் அளித்துள்ளது. இந்திய மறுவாழ்வுக் குழுவின் கீழ் இயங்கும் மறுவாழ்வு தேர்வுகளுக்கான தேசிய வாரியம் தேர்வுகளை நடத்தி தேர்ச்சி பெற்றவர்களுக்கு சான்றிதழ்களை வழங்கும்.
மேலும் விவரங்களுக்கு ttps://pib.gov.in/ PressReleasePage.aspx? PRID=1719914 என்ற இணையதளத்தைப் பார்க்கவும்
-----
(Visitor Counter : 217
ரெயில்வே அமைச்சகம்
கோடை காலத்தில் பயணிகளின் சுமூகமான வசதியான பயணத்தை உறுதி செய்ய கூடுதலாக 4010 சிறப்பு போக்குவரத்திற்கு இந்திய ரயில்வே ஒப்புதல் அளித்துள்ளது
தெற்கு ரயில்வேயில் 20 சிறப்பு ரயில்கள் இயக்கப்பட உள்ளன
இந்த ஆண்டு கோடை காலத்தில் ரயில் பயணிகளின் வசதிக்காகவும், பயணிகளின் கூடுதல் நெரிசலை சமாளிக்கவும், 217 சிறப்பு ரயில்கள் மூலம் கூடுதலாக 4010 சிறப்பு போக்குவரத்திற்கு இந்திய ரயில்வே ஏற்பாடு செய்துள்ளது.
ரயில்வே வழித்தடங்களில் நாடுமுழுவதும் உள்ள முக்கியமான இடங்களை இணைத்து சிறப்பு ரயில்களை இயக்க திட்டமிடப்பட்டுள்ளது.
தென்மேற்கு ரயில்வேயில் அதிகபட்சமாக 69 சிறப்பு ரயில்களும், தென்மத்திய ரயில்வேயில் 48 சிறப்பு ரயில்களும், தெற்கு ரயில்வேயில் 20 சிறப்பு ரயில்களும் இயக்கப்பட உள்ளன.
இருக்கைகளை முடக்கிவைத்தல், அதிக கட்டணம் வசூலித்தல், இடைத்தரகர் நடவடிக்கை போன்ற முறைகேடுகள் கடுமையாக கண்காணிக்கப்படும்.
பாதுகாப்பு அமைச்சகம்
மத்தியப்பிரதேசத்தின் மோவ்-ல் இந்திய ராணுவம் குவான்டம் சோதனைக்கூடத்தை நிறுவியுள்ளது
மத்தியப்பிரதேசத்தின் மோவ்-ல் உள்ள தொலைத் தகவல் தொடர்பு பொறியியலுக்கான ராணுவக் கல்லூரியில் தேசிய பாதுகாப்புக் கவுன்சில் செயலகத்தின் உதவியுடன் இந்திய ராணுவம் அண்மையில் குவான்டம் சோதனைக்கூடத்தை நிறுவியுள்ளது. மோவ் பகுதிக்கு ராணுவ தலைமை தளபதி ஜென்ரல் எம் எம் நரவானே வருகை தந்த போது, இதுபற்றி அவரிடம் விவரிக்கப்பட்டது.
இதே நிறுவனத்தில் செயற்கை நுண்ணறிவு மையத்தையும், இந்திய ராணுவம் நிறுவியுள்ளது. குவான்டம் தொழில்நுட்பத்தில் இந்திய ராணுவத்தால் மேற்கொள்ளப்படும் ஆராய்ச்சி, அடுத்த தலைமுறை தகவல் தொடர்புக்கு பாய்ச்சல் வேகத்தில் உதவும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786012
உள்துறை அமைச்சகம்
பிரதமரின் தொலைநோக்கு தலைமையின் கீழ் நாகாலாந்து, அசாம் மற்றும் மணிப்பூரில் பல ஆண்டுகளுக்கப்பின், பாதுகாப்பு படைகளின் சிறப்பு அதிகாரி சட்டத்தின் கீழ் இருந்த பகுதிகளின் எண்ணிக்கையை மத்திய அரசு குறைத்துள்ளது: வடகிழக்கு பகுதி மக்களுக்கு மத்திய அமைச்சர் அமித்ஷா வாழ்த்து
பிரதமர் திரு நரேந்திர மோடியின் தலைமையின் கீழ், மத்திய அரசு மேற்கொண்ட தொடர் முயற்சிகளால், வடகிழக்கு மாநிலங்களின் பாதுகாப்பு நிலவரத்தில் குறிப்பிடத்தக்க முன்னேற்றம் ஏற்பட்டுள்ளது.
கடந்த 2014ம் ஆண்டுடன் ஒப்பிடுகையில், 2021ம் ஆண்டில் தீவிரவாத சம்பவங்களின் எண்ணிக்கை 74 சதவீதம் குறைந்துள்ளது. பாதுகாப்பு படையினர் மற்றும் பொதுமக்களின் உயிரிழப்புகளும் முறையே 60 சதவீதம், 84 சதவீதம் குறைந்துள்ளன.
மத்திய அரசின் தொடர் முயற்சிகளால், வடகிழக்கு மாநிலங்களில் பாதுகாப்பு படை சிறப்பு சட்டம் அமலில் இருந்த பகுதிகள் குறநை்தள்ளது.
அமைதியான மற்றும் வளமான வடகிழக்கு பகுதியை உருவாக்க வேண்டும் என்ற பிரதமர் திரு நரேந்திரமோடியின் தொலைநோக்கை நனவாக்க, வடகிழக்கு மாநிலங்களுடன் மத்திய உள்துறை அமைச்சர் திரு. அமித்ஷா தொடர்ந்து பேச்சுவார்த்தை நடத்திவந்துள்ளார். இதன் காரணமாக தீவிரவாத குழுக்கள் ஆயுதங்களை கீழே போட்டு விட்டு, ஜனநாயக பாதைக்கு திரும்பி, வடகிழக்கு பகுதியின் முன்னேற்றத்தில் பங்கெடுத்துள்ளனர். கடந்த சில ஆண்டுகளில் 7,000 தீவிரவாதிகள் சரணடைந்துள்ளனர்.
தீவிரவாதத்தை முடிவுக்கு கொண்டு வர போடோ ஒப்பந்தம் கடந்த 2020ம் ஆண்டு ஜனவரி மாதம் மேற்கொள்ளப்பட்டது. இதன் மூலம் அசாமில் 50 ஆண்டுகால போடோ தீவிரவாத பிரச்னை தீர்க்கப்பட்டது. அதேபோல் என்எல்எப்டி ஒப்பந்தம் கடந்த 2019ம் ஆண்டு ஆகஸ்ட் மாதம் போடப்பட்டு திரிபுராவில் தீவிரவாதம் ஒழிக்கப்பட்டது.
இதுபோல் வடகிழக்கு மாநிலங்களில் அகதிகள் பிரச்சினை மற்றும் எல்லை பிரச்சினைகளை தீர்க்க பல ஒப்பந்தங்கள் செய்யப்பட்டன. பாதுகாப்பு படைகளின் சிறப்பு அதிகார சட்டம் திரிபுராவில் கடந்த 2015ம் ஆண்டும், மேகாலயாவில் 2018ம் ஆண்டும் முற்றிலும் அகற்றப்பட்டது.
தற்போது அசாம் மாநிலத்தின் 23 மாவட்டங்களில் இருந்து பாதுகாப்பு படைகளின் சிறப்பு அதிகார சட்டம் ஏப்ரல் 1ம் தேதி முதல் முற்றிலுமாக அகற்றப்படுகின்றன. ஒரு மாவட்டத்தில் மட்டும் குறிப்பிட்ட பகுதிகளில் அகற்றப்படுகின்றன.
மணிப்பூரில் 6 மாவட்டங்களில் உள்ள 15 காவல் நிலைய கட்டுப்பாடு பகுதிகள், பிரச்னைக்குரிய பகுதிகள் பட்டியலில் இருந்து நாளை ஏப்ரல் 1முதல் நீக்கப்படுகின்றன.
அருணாச்சலப் பிரதேசத்தில் கடந்த 2015ம் ஆண்டில் 12 மாவட்டங்களில் பல பகுதிகள் பிரச்னைக்குரிய பகுதிகளாக இருந்தன. தற்போது 5 மாவட்டத்தில் ஒரு சில பகுதிகள் மட்டும் சர்ச்சைக்குரிய பகுதிகளாக உள்ளன. நாகாலாந்து முழுவதும் கடந்த 1995ம் ஆண்டிலிருந்து சர்ச்சைக்குரிய பகுதிகளாக இருந்தன. நாளை முதல் நாகாலாந்தின் 7 மாவட்டங்களில் 15 காவல் நிலைய கட்டுப்பாட்டு பகுதிகள், பிரச்னைக்குரிய பகுதிகள் பட்டியலில் இருந்து நீக்கப்படுகின்றன.
பிரதமர் திரு நரேந்திர மோடியின் அயராத முயற்சிகளால், வடகிழக்கு மாநிலங்களில் தற்போது அமைதி மற்றும் வளர்ச்சியை காணமுடிகிறது. இந்த முக்கியமான தருணத்தில், வடகிழக்கு பகுதி மக்களுக்கு மத்திய உள்துறை அமைச்சர் திரு அமித்ஷா வாழ்த்து தெரிவித்துள்ளார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1811909
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 197.11 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 94,420 கொவிட் சிகிச்சை பெறுபவர்கள் எண்ணிக்கை 0.22 சதவிதமாக உள்ளது.
குணமடைந்தோர் விகிதம் தற்போது 98.57 சதவீதம்
கடந்த 24 மணி நேரத்தில் 15,208 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,27,87,606 என அதிகரித்துள்ளது.
கடந்த 24 மணி நேரத்தில் 17,073 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.62 சதவீதம் ஆகும்
வாராந்திர பாதிப்பு விகிதம் 3.39 சதவீதம் ஆகும்
இதுவரை மொத்தம் 86.10 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,03,604 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837202
அறிவியல் மற்றும் தொழில்நுட்பத்துறை
5 வயதுக்கு மேற்பட்டவர்களுக்கான ‘கோர்பேவாக்ஸ்’ கொரோனா தடுப்பூசியின், 2 மருத்துவ பரிசோதனைகளுக்கு டிசிஜிஐ ஒப்புதல்
ஐந்து வயதுக்கு மேற்பட்டவர்களுக்கான ‘கோர்பேவாக்ஸ்’ என்ற கொரோனா தடுப்பூசியின், 2 மருத்துவ பரிசோதனைகளுக்கு இந்திய மருந்துகள் தலைமை கட்டுப்பாட்டு அமைப்பு  ஒப்புதல் அளித்துள்ளது.
கொரோனா தடுப்பூசிகளின் ஆராய்ச்சி மற்றும் மேம்பாடு, உற்பத்தி ஆகியவற்றில் முதலீடுகளை அதிகரிக்க மத்திய அரசின் அறிவியல் தொழில்நுட்ப அமைச்சகத்தின், உயிரி தொழில்நுட்பத்துறை, எண்ணற்ற முயற்சிகளை மேற்கொண்டுள்ளது. இதில் கொவிட் சுரக்ஷா திட்டமும் ஒன்று. இது பாதுகாப்பான, திறனுள்ள தடுப்பூசி உருவாக்கத்தை துரிதப்படுத்துகிறது.
‘பயாலஜிக்கல் இ’ என்ற நிறுவனத்தின் கொரோனா தடுப்பூசியின் பல கட்ட பரிசோதனைகளுக்கு உயிரி தொழில்நுட்பத்துறை மற்றும் அதன் பொதுத்துறை நிறுவனமான உயிரி தொழில்நுட்ப தொழில் ஆராய்ச்சி உதவி கவுன்சில்  ஆகியவை ஆதரவு அளித்து வருகிறது. கொவிட் சுரக்ஷா திட்டத்தின் கீழ் இதற்கு நிதியுதவியும் அளிக்கப்படுகிறது.
தற்போது, பயாலஜிக்கல் இ நிறுவனம், வயது வந்தோருக்கு தயாரித்த கொரோனா தடுப்பூசியின் 3ம் கட்ட மருத்துவ பரிசோதனைக்கு டிசிஜிஐ ஒப்புதல் பெற்றுள்ளது. மேலும், இந்நிறுவனம், 5 வயதுக்கு மேற்பட்ட குழந்தைகள் மற்றும் பதின் வயதினருக்கு தயாரித்த ‘கோ்ரபேவாக்ஸ்’ என்ற தடுப்பூசியின் இரண்டாவது மற்றும் 3ம் கட்ட மருத்துவ பரிசோதனையை மேற்கொள்ள இந்த நிறுவனம், டிசிஜிஐ யின் ஒப்புதலை கடந்த 1ம் தேதி பெற்றது. இந்த தடுப்பூசி ஆர்பிடி புரத வகையைச் சேர்ந்தது.
இது குறித்து உயிரி தொழில்நுட்ப துறை செயலாளரும், பிராக் அமைப்பின் தலைவருமான டாக்டர் ரேணு ஸ்வரூப் கூறுகையில், ‘‘ குழந்தைகள் மற்றும் பெரியோர்களுக்கான ‘கோர்பேவாக்ஸ்’ தடுப்பூசியின் மருத்துவ பரிசோதனையின் முடிவுகளை நாங்கள் எதிர்நோக்கியுள்ளோம். இதற்கு டிசிஜிஐ ஒப்புதல் கிடைத்துள்ளது மகிழ்சியளிக்கிறது’’ என்றார்.
பயாலஜிக்கல் இ நிறுவனத்தின் நிர்வாக இயக்குனர் திருமிகு மஹிமா டட்லா கூறுகையில், ‘‘ இந்த ஒப்புதல் எங்கள் அமைப்பை முன்னேறிச் செல்லவும், எங்கள் கொரோனா தடுப்பூசியை வெற்றிகரமாக உருவாக்கவும் ஊக்குவிக்கிறது’’ என்றார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751664
சிறுபான்மையினர் நலன் அமைச்சகம்
நாடு முழுவதுமுள்ள கிறிஸ்துவ சமூகத்தின் முக்கியஸ்தர்களுடன் சிறுபான்மையினர் விவகாரங்கள் துறை அமைச்சர் திரு முக்தார் அப்பாஸ் நக்வி புது தில்லியில் இன்று உரையாடினார்
ஆத்திகர்கள் மற்றும் நாத்திகர்கள் இணைந்து வாழும் ஒரு நாட்டில் கட்டாய மத மாற்றமானது எந்தவொரு மதத்தின் விரிவாக்கம் மற்றும் நம்பிக்கைக்கான சான்றாக இருக்க முடியாது என்று மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி இன்று கூறினார்.
நாடு முழுவதுமுள்ள கிறிஸ்துவ சமூகத்தின் முக்கியஸ்தர்களுடன் புதுதில்லியில் இன்று உரையாடிய அவர், ஆத்திகர்கள் மற்றும் நாத்திகர்கள் ஆகிய இரு பிரிவினருக்கும் சம அரசமைப்பு மற்றும் சமூக உரிமைகளும், பாதுகாப்பும் இந்தியாவில் இருப்பதாகக் கூறினார்.
ஒருபுறம், இந்துக்கள், முஸ்லீம்கள், சீக்கியர்கள், கிறிஸ்தவர்கள், சமணர்கள், பெளத்தர்கள், பார்சிகள், யூதர்கள், பஹாய்கள் மற்றும் உலகின் மற்ற எல்லா மதங்களின் நம்பிக்கையாளர்களும் இந்தியாவில் வாழ்கிறார்கள், மறுபுறம் கோடிக்கணக்கில் நாத்திகர்களும் சமமான அரசியலமைப்பு மற்றும் சமூக உரிமைகளுடன் உள்ளனர் என்று திரு நக்வி கூறினார்.
உலகில் அனைத்து மதங்களின் பண்டிகைகள் மற்றும் பிற மகிழ்ச்சியான நிகழ்வுகள் ஒன்றாகக் கொண்டாடப்படும் ஒரே நாடு இந்தியா என்று அவர் கூறினார். பகிரப்பட்ட இந்தக் கலாச்சாரப் பாரம்பரியம், ஒன்றிணைந்து வாழ்வதின் பாரம்பரியம் ஆகியவற்றை நாம் பலப்படுத்த வேண்டும். ஒற்றுமை மற்றும் நல்லிணக்கத்தைக் குலைக்கும் எந்தவொரு முயற்சியும் இந்தியாவின் ஆன்மாவைக் காயப்படுத்தும் என்றும் அமைச்சர் கூறினார்.
உலகின் அனைத்து மதங்களையும் பின்பற்றுபவர்கள் இந்தியாவில் வாழ்வதாகவும், அரசியலமைப்பு மற்றும் சமூக உத்தரவாதம், அவர்களின் மத, சமூக, பொருளாதார, கல்வி உரிமைகளின் பாதுகாப்பு ஆகியவை "வேற்றுமையில் ஒற்றுமை" என்ற நமது வலிமையின் அழகு என்று அமைச்சர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758963
----
(Visitor Counter : 207
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீரில் பி.எம்.ஜி.எஸ்.ஒய்- II திட்டத்தின் கீழ் மேற்கொள்ளப்படும் பல்வேறு பணிகளுக்கு டாக்டர்.ஜித்தேந்திர சிங் ஆன்லைனில் அடிக்கல் நாட்டினார்.
மத்திய அரசின் வடகிழக்குப் பிராந்திய மேம்பாட்டு இணையமைச்சர் , பிரதம மந்திரி அலுவலகத்தில் ஊழியர், பொதுமக்கள் குறைதீர்ப்பு, ஓய்வூதியங்கள் துறை, அணுசக்தி மற்றும் விண்வெளி இணையமைச்சர் டாக்டர் ஜித்தேந்திர சிங் இன்று ஜம்மு காஷ்மீரில் பிரதமரின் கிராமப்புற சாலைகள் திட்டம் - II  இன் கீழ் பல்வேறு கட்டுமானப் பணிகளுக்கு ஆன்லைன் மூலம் அடிக்கல் நாட்டினார். ஜம்மு & காஷ்மீரின் பல்வேறு பகுதிகளில் பிரதமரின் கிராமப்புற சாலைகள் திட்டம் - II திட்டத்தின் கீழ் கட்டமைக்கப்பட உள்ள ரூ.175 கோடி செலவிலான 28 சாலைகள் உட்பட பல இந்தச் செயல்திட்டங்களில் அடங்கும். சனுங்கா காஸ் முதல் புக்டூரியல் காஸ் வரை, ஃபலட்டா முதல் பிக்கான் கால வரை, அர்னாஸ் முதல் தாக்கரகோட்டே வரை, ராம்நகர் முதல் துடு வரை, பௌனி முதல் குன்ட் வரை அமைக்கப்படும் சாலைகள் உள்ளிட்ட பல்வேறு சாலைத்திட்டங்கள் இன்று தொடங்கப்பட்டன.
இந்தத் திட்டங்களை மின்னணு முறையில் தொடங்கி வைத்த போது டாக்டர் ஜித்தேந்திர சிங் பிரதமரின் கிராமப்புற சாலைகள் திட்டம் - IIஇன் கீழ் நடைபெறும் சிறப்பான செயல்பாடுகளுக்காக தரவரிசையில் முதலிடம் வகிக்கும் இமாச்சலபிரதேசத்திற்கு அடுத்து ஜம்மு & காஷ்மீர் இரண்டாம் இடத்தை வகிக்கிறது. வளரும் நாட்டுக்கு சாலைகள் என்பவை உயிர்க்கோடுகள் போன்றவை ஆகும். கல்வி, சுகாதாரம், வேளாண் விளைபொருளுக்கான சந்தை போன்ற பல்வேறு பிரிவுகளுக்கு பலன்கள் தருவதாகவும் அதே போன்று பல்வேறு சமூகப் பலன்கள் தருவதாகவும் சாலைகள் உள்ளன என்று அமைச்சர் விரிவாக எடுத்துரைத்தார்.
நிறைவுபெற்ற வளர்ச்சித் திட்டங்களை முறையாகத் தொடங்கி வைக்க வேண்டும் என்று காத்திருக்காமல் நாட்டு மக்களுக்கு உடனடியாக அர்ப்பணிக்க வேண்டும் என்று பிரதம மந்திரி திரு நரேந்திர மோடி வலியுறுத்திச் சொல்வதை டாக்டர் சிங் எடுத்துரைத்தார். அரசு மக்களின் தேவைகளுக்கு முன்னுரிமை கொடுக்கிறது என்று தெரிவித்த அமைச்சர் பல்வேறு வளர்ச்சித் திட்டப் பணிகளை முறையாகத் திறந்து வைக்க வேண்டும் என்பதற்காக காத்திருப்பதால் மக்கள் எந்தவிதமான சிரமத்தையும் அனுபவிக்கக் கூடாது என்று வலியுறுத்தினார். எல்லா நிலைகளிலும் வெளிப்படைத்தன்மை கலாச்சாரம் மேம்படுத்தப்பட வேண்டும் என்று அவர் மேலும் வலியுறுத்தினார். இந்த திட்டங்களின் தொடக்க விழாவானது அனைத்து செயல்திட்டங்களையும் குறிப்பிட்ட காலக்கெடுவுக்குள் நிறைவு செய்ய வேண்டும் என்ற அரசின் அர்ப்பணிப்பை மீண்டும் கோடிட்டு காட்டுவதாக டாக்டர். சிங் தெரிவித்தார். கடந்த 6 ஆண்டுகளில் தொடங்கப்பட்ட செயல்திட்டங்கள் கோவிட்-19 நெருக்கடி போன்ற தடைகள் ஏற்பட்டாலும்கூட நிறைவேற்றப்படும் என்றும் கூறினார்.
(Visitor Counter : 178
குடியரசுத் துணைத் தலைவர் செயலகம்
தடுப்பூசி, மருந்துகள் மேம்பாட்டை விரைவுபடுத்த, புதிய கொரோனா வகைகளின் மரபணு வரிசை முறைகளை விரைவாகக் கண்காணிக்க வேண்டும்: குடியரசு துணைத் தலைவர் அழைப்பு
தடுப்பூசி, மருந்துகள் மேம்பாட்டை விரைவுபடுத்த, புதிய கொரோனா வகைகளின் மரபணு வரிசை முறைகளை விரைவாகக் கண்காணிக்க வேண்டும் என குடியரசு துணைத் தலைவர் திரு எம். வெங்கையா நாயுடு அழைப்பு விடுத்துள்ளார்.
ஐதராபாத் வந்த குடியரசு துணைத் தலைவர் , அழியும் நிலையில் உள்ள இனங்களின் பாதுகாப்பு ஆய்வு கூடத்தை  பார்வையிட்டார். இந்த ஆய்வு கூடத்தின், பொறுப்பு விஞ்ஞானி டாக்டர் கார்த்திகேயன் வாசுதேவன் அளித்த விளக்கத்தை குடியரசு துணைத் தலைவர் பார்வையிட்டார். மேலும், தேசிய வனவிலங்கு மரபணு வள வங்கி, இனப்பெருக்கக் கூடம், விலங்குகளின் கூண்டுகள் ஆகியவற்றையும் குடியரசு துணைத் தலைவர் பார்வையிட்டார்.
அதன்பின் விஞ்ஞானிகள் மற்றும் ஆராய்ச்சி மாணவர்களிடம் திரு வெங்கையா நாயுடு பேசியதாவது:
புதிய கொரோனா வகைகளை அடையாளம் காண்பதில், அதன் மரபணு வரிசைமுறை முக்கிய பங்காற்றுகிறது. சரியான நேரத்தில் நடவடிக்கை எடுக்க இது உதவும். சில உயிரியல் பூங்காக்களில் சிங்கம், புலிகளுக்கு கொரோனா தொற்று ஏற்படுவதால், புதிய வகை கொரோனாக்களின் மரபணு வரிசைமுறைகளை கண்டறிய வேண்டும். மனிதர்களிடம் இருந்து விலங்குகளுக்கும், விலங்குகளிடம் இருந்து மனிதர்களுக்கும் தொற்று பரவுவது கொவிட்டுக்கு எதிரான போராட்டத்தில் புதிய சவால்களை ஏற்படுத்தியுள்ளது.
வனவிலங்கு பாதுகாப்புக்கு லகோன்ஸ் பல உயிரிதொழில்நுட்ப உபகரணங்களை உருவாக்கியுள்ளது பாராட்டத்தக்கது. அழியும் நிலையில் உள்ள மான் வகைகள், மலை புறா ஆகியவை வெற்றிகரமாக இனப் பெருக்கம் செய்யப்பட்டுள்ளன.
இதே போன்ற முயற்சிகளை காஷ்மீரில் உள்ள ஹங்குல் மான், சத்தீஸ்கரின் காட்டெருமைகள், டார்ஜிலிங்கின் சிவப்பு பாண்டா ஆகியவற்றின் இனப் பெருக்கத்துக்கும் மேற்கொள்ள வேண்டும்.
இவ்வாறு குடியரசு துணைத் தலைவர் திரு. வெங்கையா நாயுடு கூறினார்.
இந்த பயணத்தின் போது, ‘வனவிலங்கு பாதுகாப்புக்கான மரபணு வள வங்கி குறித்த ஒரு அறிமுகம்’  என்ற புத்தகத்தையும் குடியரசு துணைத் தலைவர் வெளியிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732219